钦定古今图书集成/理学汇编/字学典/第122卷 > 顾璘
## 钦定古今图书集成/理学汇编/字学典/第122卷 > 顾璘

按《江宁府志》：“顾璘，字华玉，上元人。弘治丙辰进士，历
进工部尚书，改南刑部。融朗阔达，精于吏理，能激昂
任事，为文不事险刻，必古人为师。诗矩矱唐人，而劖
芟陈烂，时出奇峭。乐府歌词，不失汉魏风格云。”
按弇州山人槁华玉书，翩翩有晋人意。

按《书史会要》：“璘善行草，笔力高古。”

按《金陵琐事》，东桥真草，皆清彻可爱。